el el el el el el el el el el el ru el el el el el el cs el el el el el ru de el fi la es el ca hy el cs en el pl el en el da el da el el en el en el pl el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η παρούσα σελίδα αφορά το έτος 1814 κατά το Γρηγοριανό ημερολόγιο
Το 1814 σε άλλα ημερολόγια
14 Ιανουαρίου - Συνθήκη του Κιέλου: Ο Φρειδερίκος ΣΤ΄ της Δανίας παραχωρεί τη Νορβηγία στη Σουηδία με αντάλλαγμα την Πομερανία.
29 Ιανουαρίου - Ο αυτοκράτορας Ναπολέων Α΄ της Γαλλίας νικά τον Γκέμπχαρντ Λέμπερεχτ φον Μπλύχερ στη μάχη της Βριέννης.
1 Φεβρουαρίου - Εκρήγνυται το ηφαίστειο Μαγιόν στις Φιλιππίνες, σκοτώνοντας περίπου 1200 άτομα, στην πιο καταστροφική έκρηξη του ηφαιστείου.
10 Φεβρουαρίου - Ναπολεόντειοι Πόλεμοι: Οι Γάλλοι νικούν τους Ρώσους και τους Πρώσους στη μάχη του Σαμπομπέρ.
27 Μαρτίου - Αμερικανικές δυνάμεις με επικεφαλής τον στρατηγό Άντριου Τζάκσον νικούν τους Ινδιάνους στην κεντρική Αλαμπάμα.
28 Μαρτίου - Αγγλοαμερικανικός πόλεμος του 1812: Το Βασιλικό Ναυτικό του Ηνωμένου Βασιλείου νικά το Πολεμικό Ναυτικό των ΗΠΑ σε ναυμαχία στα ανοιχτά του Βαλπαραΐσο στη Χιλή.
30 Μαρτίου - Ναπολεόντειοι Πόλεμοι: Αρχίζει η μάχη του Παρισιού.
11 Απριλίου - Η Συνθήκη του Φονταινεμπλώ αναγκάζει τον Ναπολέοντα Βοναπάρτη να παραιτηθεί από το θρόνο του άνευ όρων.
4 Μαΐου - Ο αυτοκράτορας Ναπολέων Α΄ φτάνει στο νησί Έλβα για να ξεκινήσει την εξορία του.
4 Μαΐου - Ο βασιλιάς Φερδινάνδος Ζ΄ της Ισπανίας υπογράφει το διάταγμα της 4ης Μαΐου, επιστρέφοντας την Ισπανία στην απόλυτη μοναρχία.
17 Μαΐου - Υπογράφεται το Σύνταγμα της Νορβηγίας και ο διάδοχος Χριστιανός Φρειδερίκος της Δανίας εκλέγεται βασιλιάς της Νορβηγίας.
30 Μαΐου - Ναπολεόντειοι Πόλεμοι: Υπογράφεται η συνθήκη των Παρισίων, με την οποία τα γαλλικά σύνορα επιστρέφουν στην έκταση που είχαν το 1792. Ο Ναπολέων Α΄ της Γαλλίας εξορίζεται στην Έλβα.
13 Ιουλίου - Ιδρύεται το Σώμα των Καραμπινιέρων, η εθνική χωροφυλακή της Ιταλίας.
13 Αυγούστου - Υπογράφεται στο Λονδίνο η Αγγλοολλανδική Συνθήκη μεταξύ του Ηνωμένου Βασιλείου και των Ηνωμένων Επαρχιών.
14 Σεπτεμβρίου - Ιδρύεται η Φιλική Εταιρεία.
18 Σεπτεμβρίου - Ξεκινά το Συνέδριο της Βιέννης με σκοπό τη διευθέτηση πολλών ζητημάτων που προέκυψαν από τους πολέμους της Γαλλικής Επανάστασης, τους Ναπολεόντειους Πολέμους και τη διάλυση της Αγίας Ρωμαϊκής Αυτοκρατορίας.
2 Οκτωβρίου - Τα στρατεύματα των Ισπανών βασιλοφρόνων νικούν τις επαναστατικές χιλιανές δυνάμεις του Μπερνάρδο Ο' Χίγκινς στη μάχη της Ρανκάγουα.
28 Νοεμβρίου - Οι Times του Λονδίνου τυπώνονται για πρώτη φορά από αυτόματα ατμοκίνητα πιεστήρια, σηματοδοτώντας την αρχή της διαθεσιμότητας των εφημερίδων σε μαζικό κοινό.
24 Δεκεμβρίου - Υπογράφεται η Συνθήκη της Γάνδης, με την οποία τερματίζεται ο Αγγλοαμερικανικός πόλεμος του 1812.